Gafă uriașă făcută de Reuters. A ilustrat știrea despre demisia lui Orban cu o poză cu premierul Ungariei.
Reuters a gafat când a scris despre demisia lui Orban. În loc să pună o poză cu Ludovic Orban la știrea despre demisia prim-ministrului român, a pus o fotografie cu premierul Ungariei, Viktor Orban. Știrea a fost preluată de pe Reuters și de Yahoo! News, cu tot cu fotografie.
Mai multe agenții de presă internaționale au scris despre demisia premierului Ludovic Orban. Printre acestea se numără Reuters, care însă a făcut o gafă de proporții: a ilustrat știrea cu o fotografie în care apare Viktor Orban."Premierul român Orban demisionează, exprimându-și speranța că liberalii vor forma viitorul guvern“, a titrat Reuters articolul care-l prezintă, în poza ilustrativă, pe Viktor Orban.Știrea a fost preluată de pe Reuters și de Yahoo! News, cu tot cu fotografie.Urmăriți Aleph News pe Facebook, Twitter, Youtube și Instagram!